Even Lübeck

Even Lübeck (født 17. juni 1997) er en norsk/ungarsk bandyspiller, fotballspiller og journalist som spiller for Ullevål i Eliteserien i bandy og for Åssiden i 3. divisjon i fotball. Han var også med det ungarske landslaget i bandy og rykket opp til A-VM etter at landet vant B-VM i russiske Irkutsk i mars 2020. Som journalist jobber han i NTB, samt å være basketballekspert for VG.

Klubbkarriere bandy 
Lübeck startet å spille bandy som 7-åring i Stabæk. Han vant to NM-gull - et som smågutt- og et som guttespiller. Han spilte i Stabæk frem til 2018/19-sesongen, da han skrev under for Høvik. Den sesongen scoret han fem mål og hadde tre målgivende pasninger i Eliteserien.   

Etter sesongen meldte han overgang til Øvrevoll Hosle. Han spilte 2019/2020-sesongen for ØHIL og scoret to mål, samt hadde en målgivende.  

I september 2020 ble han igjen klar for Høvik. I 2020/21-sesongen scoret Lübeck to mål og hadde seks målgivende pasninger på 14 kamper, før sesongen ble avlyst grunnet koronapandemien. 

I september 2021 skrev han under for Ullevål. Oppholdet i Ullevål ble kortvarig og han skrev under for Skeid i November 2021.

Landslagskarriere bandy 
I mars 2020 vant han B-VM i bandy med Ungarn. Arrangementet gikk i Irkutsk i Russland. Lübeck scoret to mål og ble kåret til banens beste i semifinalen mot Slovakia. Lübeck er norsk statsborger, men med besteforeldre fra Ungarn er han godkjent for det ungarske landslaget.  

Han ble kalt opp til det ungarske landslaget i januar 2020. Under VM i Russland ble det også scoring i åpningskampen mot Nederland. Totalt ble det tre mål og to målgivende i verdensmesterskapet.

Klubbkarriere fotball 
Lübeck spiller også fotball. I 2019-sesongen spilte han for Lommedalen og Holmen IF i 4.divisjon. Han har også kamper for Øvrevoll Hosle i 4.divisjon fra 2018.    

Foran 2021-sesongen signerte han for Åssiden, som i 2021 spilte i Norsk Tipping-ligaen. Han fikk debuten sin i første seriekamp mot Pors da han startet som venstreback. Lübeck startet 12 av 13 kamper som venstreback.

Annet 
Han jobber som journalist i NTB. Tidligere jobbet han som journalist i VG. I tillegg startet han basketballsiden AltomNBA i mai 2015. Han kommenterer den norske basketserien BLNO og fotball (Toppserien, 2.divisjon og 3.divisjon). I tillegg er han VGs basketballekspert.

Referanser 
 

Norske bandyspillere
Norske journalister
Norske sportsjournalister